**คณะสัตวแพทยศาสตร์ มข. จัดเวทีแสดงวิสัยทัศน์สำหรับผู้เสนอตัวเข้าสู่กระบวนการสรรหาคณบดี**

      เมื่อวันที่ 8 มิถุนายน 2564 เวลา 09.00 – 12.00 น ที่ผ่านมา  ณ ห้องสุณีรัตน์ เอี่ยมละมัย ชั้น 2 อาคารเชิดชัย รัตนเศรษฐากุล คณะสัตวแพทยศาสตร์ มหาวิทยาลัยขอนแก่น โดยกองบริหารงานคณะ ได้จัดให้มีการแสดงวิสัยทัศน์ของผู้เสนอตัวเข้าสู่กระบวนการสรรหาคณบดีคณะสัตวแพทยศาสตร์ คนที่ 6 ในวาระที่ 10 โดยได้เปิดโอกาสให้มีการแสดงวิสัยทัศน์แนวทางการบริหารงานในช่วงระยะเวลา 4 ปีข้างหน้า ซึ่งกำหนดระยะเวลาให้แสดงวิสัยทัศน์รวมถึงตอบข้อซักถามและประเด็นสงสัยจากผู้เข้าร่วมฟัง ท่านละ 30 นาที และนอกจากจะจัดเวทีแสดงวิสัยทัศน์ในห้องประชุมแล้ว ยังเปิดให้บุคลากรสามารถเข้าร่วมรับฟังออนไลน์ผ่านโปรแกรม ZOOM อีกด้วย

สำหรับผู้เข้าร่วมแสดงวิสัยทัศน์ เพื่อเข้าสู่กระบวนการสรรหาคณบดีคณะสัตวแพทยศาสตร์ มีทั้งสิ้น 5 ท่าน ด้วยกันโดยเรียงลำดับการแสดงวิสัยทัศน์ ต่อไปนี้
**1.** **รองศาสตราจารย์ น.สพ.ดร.ประพันธ์ศักดิ์ ฉวีราช**

 อาจารย์ประจำกลุ่มวิชาสัตวแพทย์สาธารณสุข

 ปัจจุบันดำรงตำแหน่ง ผู้อำนวยการสำนักบริหารและพัฒนาวิชาการ
**2. ผู้ช่วยศาสตราจารย์ น.สพ.พงษ์ธร สุวรรณธาดา**

 อาจารย์ประจำกลุ่มวิชาวิทยาการสืบพันธุ์

 ปัจจุบันดำรงตำแหน่ง รักษาการแทนรองคณบดีฝ่ายโรงพยาบาลสัตว์และศิษย์เก่าสัมพันธ์
**3. ผู้ช่วยศาสตราจารย์ น.สพ.ดร.ประวิทย์ บุตรอุดม**

อาจารย์ประจำกลุ่มวิชาอายุรศาสตร์สัตว์เลี้ยง

 ปัจจุบันดำรงตำแหน่ง รักษาการแทนรองคณบดีฝ่ายวิชาการและวิจัย
**4. รองศาสตราจารย์ น.สพ.ดร.บัณฑิตย์ เต็งเจริญสกุล**

อาจารย์ประจำกลุ่มวิชาอายุรศาสตร์ปศุสัตว์
**5. รองศาสตราจารย์ น.สพ.ดร.นฤพนธ์ คำพา**

อาจารย์ประจำกลุ่มวิชาศัลยศาสตร์

โดยการจัดการแสดงวิสัยทัศน์ในครั้งนี้มีบุคลากรของคณะสัตวแพทยศาสตร์ ทั้งสายผู้สอนและสายสนับสนุนให้ความสนใจเข้าร่วมรับฟังทั้งทางออนไลน์ และในห้องประชุมเป็นจำนวนมาก